Kl. 12.15 lørdag oplyste politiet i Alborg, at ialt ni personer nu er anholdt efter knivstikkeriet på diskotek Tiger i Jomfru Ane Gade i Alborg ved fem-tiden lørdag morgen. Umiddelbart efter masseslagsmålet på diskoteket, som kostede en ung mand på 21 år livet, anholdt politiet en enkelt person, men  formiddagens efterforskning har altså nu ført til ialt ni anholdelser. Politiet har også foretaget ransagning på rockerklubben Bandidos? klubhus i Skalborg. Resultatet af ransagningen er endnu ikke oplyst. Ialt seks personer blev kvæstede ved det voldsomme opgør på Tiger tidligt lørdag morgen. En 21-årig mand blev så hårdt såret, at han senere døde af sine kvæstelser efter at være sunket stærkt blødende om på gaden foran Seven-Eleven på hjørnet af Jomfru Ane Gade og Bispensgade i Aalborg. En anden ung mand fik seks knivstik i ryggen og var i livsfare, og det samme var en anden ung mand, som fik en flaske smadret i hovedet. Fire andre implicerede i dramaet fik lettere kvæstelser.

Referat:
Seneste udvikling i dramaet i Jomfru Ane Gade i Aalborg